Page:Scotland's skaith, or, The history o' Will & Jean (1).pdf/13

 Wha could blame her heart's complaining? Wha condemn her ſorrows meek? Or the tears that now ilk e'ening Bleach'd her lately crimſon'd cheek!

Will, wha lang had rued and ſwither’d, (Aye aſham'd o' paſt diſgrace) Mark'd the roſes as they wither'd Faſt on Jeanie's lovely face!

Mark'd,— and felt wi' inward rackin A' the wyte lay wi' himſell, Swore neiſt night he'd mak a breakin,— Dn'd the club and news to hell!

But alas! whan habit's rooted, Few hae pith the root to pu'; Will's reſolves, war aye nonſuited, Promiſ'd aye but aye gat fou.

Aye at firſt at the convening Moraliz'd on what was right,— Yet on clavers entertaining Doz'd and drank till broad day light.